Ош ЖЭБи

Ош ЖЭБи — Кыргызстандагы кубаттуулугу боюнча экинчи ири жылуулук электр борбору (ЖЭБ) болуп саналат жана Ош шаарында жайгашкан. Электр станциясы 1964-жылы пайдаланууга берилген. Алгач ЖЭБ өлкөдө өндүрүлгөн жаратылыш газын отун катары пайдаланууга ылайыкталып долбоорлонгон. Бирок 1973-жылы Кыргызстандагы жаратылыш газынын запастары түгөнгөндүгүнө байланыштуу станция негизги отун катары мазутка өткөрүлгөн. Мазут буга чейин көмөкчү отун катары гана каралган болчу. Станциянын орнотулган электр кубаттуулугу 50 МВт, ал эми жылуулук кубаттуулугу саатына 350,7 Гкал түзөт. Станциянын негизги энергетикалык жабдууларына 5 буу казаны жана ар биринин кубаттуулугу 25 МВт болгон 2 турбогенератор кирет. Ош шаарындагы ЖЭБ 330 көп кабаттуу үйдү, 12 саламаттык сактоо мекемесин, 19 бала бакчаны, 19 мектепти, 8 окуу жайды жана башка обьектилерди жылуулук менен камсыз кылат. Булактар Тышкы шилтемелер Ош шаарынын коммуналдык чарба жана коомдук транспорт тармагы